สั่งสอบขยายผลแรงงานเมียนมาลักลอบเข้าไทย จากฝั่งชายแดนตะวันตก
พลเอก ประวิตร วงษ์สุวรรณ รองนายกรัฐมนตรี กล่าวถึงกรณีแรงงานต่างด้าวลักลอบเข้าเมืองผิดกฎหมายจากฝั่งชายแดนตะวันตก จังหวัดกาญจนบุรี เป็นจำนวนมากว่า ได้สั่งการให้จับกุมคนต่างด้าวที่ลักลอบเข้าเมืองในทุกภาคของประเทศ แต่แนวชายแดนตะวันตกจะมากกว่าพื้นที่อื่น ในส่วนตัวเลขการลักลอบเข้าเมืองที่มากขึ้นไม่สามารถตอบได้ ว่าเกิดจากการเมืองภายในประเทศเพื่อนบ้านหรือไม่ หรือเกิดจากความต้องการรายบุคคล พร้อมยืนยันว่า ต้องมีการขยายผลการลักลอบเข้าเมืองอย่างแน่นอน เพราะเป็นเรื่องของการค้ามนุษย์ด้วย ส่วนที่ผ่านมาการข่าวพบเจ้าหน้าที่รัฐเข้าไปเกี่ยวข้องนั้น ขอย้ำว่า จะดำเนินคดีทั้งหมดที่เข้าไปเกี่ยวข้องกับขบวนการค้ามนุษย์ ไม่มีละเว้น